Мавровски падини
Езерото во зима
**Маврово** — национален парк во западна Македонија кој зазема простор од 73.088 хектари и најголем е меѓу четирите национални паркови во Македонија. Како национален парк е прогласен во 1949 година и неговата географска положба е 41°40’N и 20°46’E. Во границите на паркот се опфатени планините: Кораб, Дешат, југозападните ограноци на Шар Планина, поголем дел од Бистра и северните делови на Крчин. Средишниот дел на националниот парк го зафаќа долината и сливот на реката Радика. Во склопот на националниот парк е и Мавровското вештачко езеро.

Природни богатства
------------------

 Шумата во Маврово
Карта на националниот парк Маврово
Во границите на паркот се среќаваат голем број на интересни морфолошки форми: речни долини, клисури, водопади, карстни полиња, ували, вртачи, пештери, циркови, леднички езера, разни видови на денудациони облици и сл. Од растителноста на паркот најголема застапеност има заедницата од горска букова шума.
Во границите на националниот парк Маврово се наоѓаат преку 52 планински врвови со надморска висина над 2000м од кои попознати се врвот Меденица на планината Бистра, Веливар, Сандакташ и др.
Посебно значење за националниот парк Маврово има врвот Голем Кораб (2764 мнв.) кој е воедно и највисок врв во Р Македонија а со тоа и највисока точка на паркот. Најниската точка на националниот парк Маврово е на 600 мнв. и се наоѓа на самото место каде што Мала Река се влева во реката Радика.

Флора и фауна
-------------

 Дива мечка во Маврово
Како резултат на големата разноликост на релјефот, националниот парк Маврово се одликува со извонредно флористичко богатство, коешто се состои од над 1000 видови виши растенија, од кои, 38 се дрвни видови, 35 грмушки а околу шеесетина се ендемски, реликтни или ретки видови. НП Маврово претставува класично наоѓалиште за 7 растителни видови, единствено е наоѓалиште во Македонија за 12 ретки растителни видови а во границите на паркот се сретнуваат уште 33 видови растенија коишто се многу ретки во останатите делови на Македонија.Националниот парк Маврово е единствено наоѓалиште во републикава за 12 ретки растителни видови а во неговите граници се среќаваат уште 33 други видови на растенија кои се многу ретки во останатите делови од државава.
Фауната на националниот парк Маврово исто така се одликува со значителна разноликост. Таа се состои од 140 видови птици, од кои, позначајни се: сивиот сокол, орелот крстач, суриот (златен) орел, шумскиот ут, големиот був, ливадската еја, степската еја, како и 11 видови водоземци, 12 видови на влекачи и 39 видови цицачи. Од цицачите најважни се: мечката, рисот, дивокозата и дивата мачка....

Галерија
--------

* Влезот на националниот паркВлезот на националниот парк
* На Бистра, дел од националниот паркНа Бистра, дел од националниот парк
* Поглед на Галичник, дел од националниот паркПоглед на Галичник, дел од националниот парк
* Мавровското Езеро во зимаМавровското Езеро во зима
* Поглед на КорабПоглед на Кораб
* Поглед кон Мавровското ЕзероПоглед кон Мавровското Езеро
* Осамен коњ на планината Крчин, дел од националниот паркОсамен коњ на планината Крчин, дел од националниот парк
* Промената на годишните времиња во МавровоПромената на годишните времиња во Маврово
* Мавровското Езеро сликано од месноста Црн КаменМавровското Езеро сликано од месноста Црн Камен
* Галичник за време на летотоГаличник за време на летото
* Патоказ за НП „Маврово"Патоказ за НП „Маврово"
* Поглед кон Корапскиот МасивПоглед кон Корапскиот Масив
* Управаната зграда на Националниот Парк MaвровоУправаната зграда на Националниот Парк Maврово

Наводи
------

1. ↑  Македонија низ бројки 2011

Надворешни врски
----------------

|  |  |
| --- | --- |
| Ризница | „Национален парк Маврово" на Ризницата ? |

* Национален парк Маврово
* Официјално мрежно место на НП Маврово

|  |  |  |  |
| --- | --- | --- | --- |
| 

| * п
* р
* у
Национални паркови во Македонија |
| --- |
|  |
| 
* Галичица
* Маврово
* Пелистер
* Шар Планина

 |

 |